**Razvojni biznis centar Kragujevac i Edukativni centar Kruševac**

**objavljuju**

**JAVNI POZIV**

za

***Poslodavce iz regiona: Šumadija i Zapadna Srbija, i Južna i Istočna Srbija***

***za učešće u***

***Programu „Radna praksa u kompanijama***

***za povratnike iz inostranstva i druga teže zapošljiva lica’’***

1. **Osnovne informacije o programu**

**Program ’’Radna praksa u kompanijama za povratnike iz inostranstva i druga teže zapošljiva lica’’** (u daljem tekstu: Program) deo je  *projekta „Podrška integraciji na tržište rada povratnika i drugih teže zapošljivih grupa kroz sticanje nedostajućih veština za tržište rada’’*(u daljem tekstu: Projekat), koji zajednički sprovode Razvojni biznis centar Kragujevac i Edukativni centar Kruševac. Projekat se realizuje pod okriljem Globalnog programa Nemačke razvojne saradnje „Migracije za razvoj“ (PME), koji u Srbiji sprovodi *Deutsche Gesellschaft für Internationale Zusammenarbeit (GIZ) GmbH*.

**Glavni cilj** **projekta** je podrška integraciji povratnika i teže zapošljivih grupa na tržištu rada kroz usklađivanje veština radne snage sa zahtevima poslodavaca na lokalnom nivou.

**Program podrazumeva** *plaćenu radnu praksu u trajanju od 1 do 3 meseca za nezaposlena lica, i to: povratnike iz inostranstva i teže zapošljive grupe na tržištu rada[[1]](#footnote-2), kod poslodavaca koji imaju potrebu za novim zapošljavanjem u određenim zanimanjima.*

1. **Teritorija na kojoj se program sprovodi**

Regioni: Šumadija i Zapadna Srbija, Južna i Istočna Srbija.

1. **Ciljna grupa Javnog poziva**

Javni poziv namenjen je poslodavcima sa teritorije programa (član II Javnog poziva), koji imaju potrebu za zapošljavanjem radnika, i zainteresovani su da kroz program radne prakse regrutuju potencijalne kandidate za zapošljavanje.

1. **Uslovi za učešće koje poslodavci treba da ispunjavaju:**

* Ima status preduzetnika ili pravnog lica koje aktivno obavlja registrovanu delatnost i pripada privatnom sektoru (učešće privatnog kapitala u vlasničkoj strukturi je preko 50%);
* Posluju u Srbiji ili inostranstvu, najmanje 12 meseci pre datuma prijave;
* Nisu kontinuirano evidentirani duže od 30 dana u poslednjih šest meseci u registru dužnika prinudne naplate Narodne banke Srbije;
* Imaju registrovanu poslovnu jedinicu na teritoriji na kojoj se program sprovodi;
* Imaju najmanje 5 stalno zaposlenih radnika u momentu prijave i raspolažu osobljem za mentorstvo korisnika;
* Ne bave se aktivnostima koje se odnose na igre na sreću, proizvodnju ili trgovinu oružjem i/ili podršku političkim aktivnostima.

1. **Šta program pruža poslodavcima?**

* Finansijski podsticaj kroz pokriće najvećeg dela troškova radne prakse (bruto novčane nadoknade za polaznike prakse), do 990 EUR po korisniku, u zavisnosti od dužine trajanja prakse, u dinarskoj protivvrednosti, po kursu donatora;
* Podršku u procesu regrutovanja i selekcije kandidata;
* Podršku u pripremi i kvalitetnoj realizaciji programa radne prakse u kompaniji;
* Obuku za buduće mentore/instruktore u kompaniji;
* Administrativnu i logističku podršku u procesu implementacije programa;
* Priliku za sticanje kvalitetnih i efikasno obučenih zaposlenih za potrebna radna mesta.

1. **Šta su obaveze za poslodavce?**

**Odabrani poslodavci biće u obavezi da:**

* imenuju dovoljan broj zaposlenih sa odgovarajućim radnim iskustvom (1 mentor na 5 polaznika prakse) i) da učestvuju u izradi/adaptaciji programa obuke ii) da pohađaju obuku za kompanijske instruktore (mentore), ukoliko već nemaju obučene mentore/instruktore;
* obave finalnu selekciju polaznika obuke;
* obezbede sufinansiranje u propisanom procentu kako je definisano u tekstu ispod;
* koordiniraju i sprovode obuku u skladu sa odobrenim programom obuke;
* potpišu ugovore sa polaznicima za vreme trajanja obuke (sa pripadajućim porezima i doprinosima za obavezno socijalno osiguranje), u skladu sa važećim zakonskim i drugim propisima koji se tiču rada, zapošljavanja i bezbednosti i zdravlja na radu, kao i drugim propisima koji se odnose na određena zanimanja i/ili kategorije polaznika obuke;
* obezbede redovan mesečni prenos sredstava na bankovne račune polaznika obuke na ime zarada/naknada u minimalnom iznosu od 60% minimalno propisane mesečne zarade (sa pripadajućim porezima i doprinosima za obavezno socijalno osiguranje);
* ponude zaposlenje svim polaznicima koji odgovaraju potrebama i kriterijumima kompanije;
* redovno izveštavaju i blagovremeno prijavljuju sve promene koje mogu biti od značaja za implementaciju programa, sarađuju sa ugovaračima na aktivnostima komunikacije i dostavljanja informacija koje se tiču praćenja i evaluacije obuke.

1. **Selekcioni kriterijumi**

Evaluaciju i selekciju prijava poslodavaca vršiće komisija za ocenjivanje sastavljena od predstavnika Razvojnog biznis centra Kragujevac i Edukativnog centra Kruševac, na osnovu sledeće tabele za ocenjivanje:

|  |  |  |
| --- | --- | --- |
| **Kriterijumi selekcije** | **Aspekti za evaluaciju** | **Poeni** |
| 1. Kapacitet za obuku povratnika i ostalih teže zapošljivih kategorija\* | Broj korisnika koji će biti obučeni u kompaniji:   * 0 - 5 * 6 - 10 * 11 - 15 * 16 - 20 * 20 + | maksimalno 5 poena |
| 2. Potrebe za novim zapošljavanjem | Broj potrebnih radnika za zanimanje/a za koje/a bi se sprovodila obuka:   * 0 - 5 * 6 - 10 * 11 - 15 * 16 - 20 * 20 + | maksimalno 5 poena |
| 3. Finansijski uslovi za korisnike | Procenat učešća u finansiranju novčanih naknada korisnika:   * 10% - 20% * 20% - 30% * 30% - 40% * 40% - 50% * 50% + | maksimalno 5 poena |
| Ukupno | | 15 |

Rezultati evaluacione komisije i konačna lista odabranih korisnika programa podrške biće objavljeni na zvaničnom sajtu Razvojnog biznis centra Kragujevac [www.rbcentar.org](http://www.rbcentar.org). Izabrane kompanije će takođe biti posebno obavešteni putem mejla i telefona.

1. **Način apliciranja**

Kompanije zainteresovane za učešće u programu mogu se prijaviti podnošenjem popunjenog i potpisanog Prijavnog obrasca. Prijavni obrazac se dostavlja putem elektronske pošte. Partneri na projektu zadržavaju pravo da zatraže dodatnu dokumentaciju od podnosilaca prijava, radi provere navoda iz aplikacionog formulara.

**Prijavni formular se može preuzeti na web sajtu Razvojnog biznis centra Kragujevac** [**www.rbcentar.org**](http://www.rbcentar.org) **ili se može zatražiti i dobiti putem e-maila** [**info@rbcentar.org**](mailto:info@rbcentar.org) **.**

**Popunjen i potpisan Prijavni formular podnosi se na sledeći način:**

**Elektronski na e-mail adresu** [info@rbcentar.org](mailto:info@rbcentar.org) sa naznakom „Prijava za učešće u *Programu radne prakse za povratnike iz inostranstva i druga teže zapošljiva lica u kompanijama*“

Dodatne informacije možete dobiti putem e-mail adrese [info@rbcentar.org](mailto:info@rbcentar.org) ili putem telefona 034/502 557.

**Rok za prijavu: 31.07.2022, do 24.00h, do kada e-mail sa popunjenom i potpisanom prijavom treba da stigne na gore navedenu e-mail adresu.**

1. **Teže zapošljiva lica:** mladi, žene, Romi, dugoročno nezaposlena lica, korisnici socijalne pomoći, mladi koji izlaze sa hraniteljskog smeštaja, mladi koji nisu ni u obrazovanju niti rade (NEET), lica bez ili sa niskim kvalifikacijama, nezaposlena lica iz ruralnih sredina, žrtve porodičnog nasilja, žrtve porodičnog nasilja, lica sa invaliditetom. [↑](#footnote-ref-2)